English: Thank you very much, Deputy Presiding Officer. May I move the amendments officially? PISA, of course, unfortunately, has reminded us once again that Wales has performed worst of the UK countries, that the scores in terms of reading, maths and science are worse in Wales than they were 10 years ago, and that Wales is further behind the UK average in those three areas as compared with 2006. And, as we say in one of our amendments, that shows the record of Labour - there has been an unbroken line since devolution of Labour education Minister after Labour education Minister, and, 10 years after that first failure, we are still waiting for the necessary reforms to be put in place. I have to say that some of the demands made recently to repatriate powers to Westminster and overturn devolution for education actually miss the point entirely. Because, if a football team is at the bottom of the league, then you don't move stadium or ask to play in another league. What you do, of course, is sack the manager and change your players, and managers usually - [Interruption.] No, I'm not going to take your intervention; I have a lot to get in in five minutes. But managers in that situation usually take responsibility for the situation, something that the First Minister, of course, has refused to do. Yes, he has said that the results are disappointing. Yes, he's said that he's confident that they will be better next time. But, of course, that's exactly what he said the last time, and I have reminded the Cabinet Secretary that, the last time we had these disappointing results, she asked the First Minister, in 2012, if he was ashamed of the results. Well, shouldn't he be even more ashamed this time, because of the failure once again? Yes, there are more fundamental reforms in the pipeline. It's regrettable that it's taken 10 years to get to this point. We know that it will take four or five years before those reforms are completed, never mind, of course, seeing the impact that one would hope to see in terms of the PISA results. One does feel, in such a situation, that this is a last throw of the dice. So, it is crucial that we do ensure that the right changes are put in place. It's not necessarily a quick change, I accept that, but we have to be confident that we are on the right track. And it has to be a change that is owned by the sector if it's to succeed. And that is something I've already raised a number of times with the Cabinet Secretary in the context of these reforms, so I won't rehearse those issues here. But, as we've heard, one can take some hope from other nations and look at the record of a country like the Republic of Ireland, which has performed very positively this time. Estonia is another nation that I've read about this week that has turned around their performance. We don't have to emulate Singapore and China and move to a culture of working unacceptably long hours. Finland has some of the shortest study hours, both in school and out of school, and yet they are performing well. It's not necessarily funding that's the solution, either. There are countries that spend more on education and don't perform as well, and there are countries that spend less and perform better. One lesson that I take from the Estonian context - and it's interesting to note that teachers there usually have a Master's degree, and of course Plaid Cymru has consistently said that, if we want the best education system, then we have to get the best educators, and, in our manifesto and since then, of course, we have been explaining how we want to do more to attract the best candidates into teaching and ensure that continuing professional development for educators in order to create that culture of continuous improvement. We talk, of course, about the status of the profession, improving training, giving more freedom and responsibility to teachers in deciding what they teach. We talked about creating a teachers' premium, too, for all teachers who have a Master's degree in educational practice or a comparable level of skills. That teachers' premium would assist in attracting and retaining the most talented in the teaching profession, and also retain good teachers in the classroom, because we are losing too many of those in the current climate.
Welsh: Diolch, Ddirprwy Lywydd. A gaf i symud neu gynnig y gwelliannau yn swyddogol? Mae PISA, wrth gwrs, yn anffodus, wedi ein hatgoffa ni unwaith eto bod Cymru wedi perfformio'r gwaethaf o wledydd y Deyrnas Unedig, bod sgoriau darllen, gwyddoniaeth a mathemateg yn waeth nag oedden nhw yng Nghymru 10 mlynedd yn ôl, a bod Cymru heddiw ymhellach y tu ôl i gyfartaledd y Deyrnas Unedig yn y tri maes yna o'i gymharu â 2006. Ac mae hynny, fel yr ydym ni'n ei ddweud yn y gwelliant, neu un o'r gwelliannau, yn sen ar record Llafur - olyniaeth ddi-dor ers datganoli o Weinidog addysg Llafur ar ôl Gweinidog addysg Llafur. Ac, wrth gwrs, 10 mlynedd ar ôl y methiant cyntaf yna, rŷm ni'n dal, wrth gwrs, yn aros i'r diwygiadau angenrheidiol gael eu gwneud. Ac mae'n rhaid imi ddweud, mae rhai o'r galwadau sydd wedi bod yn ddiweddar am gymryd pwerau yn ôl i San Steffan, fel rhyw fath o ddad-ddatganoli pwerau dros addysg, yn methu'r pwynt yn llwyr, wrth gwrs. Oherwydd, os yw tîm pêl-droed ar waelod y gynghrair, ni fyddech chi yn symud stadiwm na gofyn am gael chwarae mewn cynghrair arall. Yr hyn yr ŷch chi'n ei wneud, wrth gwrs, yw sacio'r rheolwr a newid y chwaraewyr, ac mae rheolwyr fel arfer - [Torri ar draws.] Na, nid wyf i ddim; mae gen i lot i'w gael i mewn yn y pum munud yma. Ond mae rheolwyr fel arfer mewn sefyllfa o'r fath yn cymryd cyfrifoldeb am y sefyllfa, rhywbeth y mae'r Prif Weinidog, wrth gwrs, wedi gwrthod ei wneud. Ydy, mae wedi dweud bod y canlyniadau yn siomedig. Ydy, mae wedi dweud ei fod yn hyderus y bydd y canlyniadau'n well y tro nesaf. Ond, wrth gwrs, dyna yn union a ddywedodd e y tro diwethaf. Ac rydw i wedi atgoffa Ysgrifennydd y Cabinet, y tro diwethaf inni gael y canlyniadau siomedig yma, mi ofynnodd hi i'r Prif Weinidog, yn 2012, a oedd yn cywilyddio am y canlyniadau. Wel, oni ddylai fe fod yn cywilyddio hyd yn oed yn fwy y tro yma oherwydd y methiant unwaith eto? Nawr, oes, mae yna ddiwygiadau mwy sylfaenol yn yr arfaeth. Mae'n resyn ei bod hi wedi cymryd 10 mlynedd inni gyrraedd fan hyn. Rŷm ni'n gwybod y cymeriff hi bedair i bum mlynedd arall cyn i'r diwygiadau hynny gael eu cwblhau, heb sôn, wrth gwrs, wedyn am weld yr effaith y byddai rhywun yn gobeithio ei gweld o safbwynt canlyniadau PISA. Ac mae rhywun yn teimlo, mewn sefyllfa o'r fath, bod hwn yn rhyw fath o dafliad olaf y dis fan hyn. Felly, mae'n allweddol ein bod ni yn sicrhau bod y newid iawn yn digwydd, ac nad yw o reidrwydd yn newid cyflym, rwy'n derbyn hynny. Ond, yn amlwg, mae'n rhaid inni fod yn hyderus ein bod ni ar y llwybr cywir. Ac mae'n rhaid iddo fe fod yn newid sydd wedi'i berchnogi gan y sector os ydyw am lwyddo. Ac mae hynny, wrth gwrs, yn rhywbeth rwyf eisoes wedi ei godi ar nifer o achlysuron gyda'r Ysgrifennydd yng nghyd-destun y diwygiadau yma, felly wnaf i ddim ailadrodd hynny yn fan hyn. Ond, fel yr ŷm ni wedi clywed, mae yna fodd cymryd rhywfaint o obaith gan wledydd eraill ac edrych ar record rhywle fel Gweriniaeth Iwerddon, wrth gwrs, sydd wedi perfformio yn gadarnhaol iawn y tro yma. Mae Estonia hefyd yn wlad arall yr oeddwn i'n darllen amdani yr wythnos yma sydd wedi troi perfformiadau rownd. Nid oes yn rhaid efelychu Singapôr a Tsieina a symud i ddiwylliant o weithio oriau afresymol o faith. Mae'r Ffindir ag un o'r lefelau oriau astudio isaf yn y byd, yn yr ysgol a'r tu allan i'r ysgol, ac eto yn perfformio, wrth gwrs, yn dda. Ac nid cyllid, o reidrwydd, yw'r ateb chwaith. Mae yna wledydd sy'n gwario mwy ar addysg ac yn perfformio'n waeth, ac mae yna wledydd sy'n gwario llai ac yn perfformio'n well. Un wers, rwy'n meddwl, yr wyf i'n ei chymryd o gyd-destun Estonia - ac mae'n ddiddorol nodi bod athrawon yno fel arfer â gradd Feistr, ac wrth gwrs mae Plaid Cymru wedi dweud yn gyson, os ydym ni eisiau'r system addysg orau, mae'n rhaid inni gael yr addysgwyr gorau, ac rŷm ni wedi, yn ein maniffesto, ac ers hynny, wrth gwrs, esbonio sut rŷm ni am wneud mwy i ddenu'r bobl orau i ddysgu a sicrhau'r datblygiad proffesiynol parhaus yna i addysgwyr er mwyn creu'r diwylliant o wella parhaus. Rŷm ni'n sôn, wrth gwrs, am statws proffesiwn athrawon, gwella ansawdd yr hyfforddi, rhoi mwy o ryddid a chyfrifoldeb i athrawon wrth benderfynu beth y maen nhw yn ei ddysgu. Buom ni'n sôn am greu premiwm i bob athro hefyd a fyddai â gradd Feistr mewn ymarfer addysgu neu lefel gyfatebol o sgiliau. A byddai'r premiwm athrawon yna yn gymorth i ddenu a chadw'r mwyaf talentog yn y proffesiwn dysgu a hefyd gadw athrawon da yn yr ystafell ddosbarth, oherwydd rŷm ni'n colli gormod o'r rheini yn y sefyllfa sydd ohoni.